จัดทีเด็ด 3 หุ้นในกระแส เตรียมเด้งรับมาตรการกระตุ้นเศรษฐกิจ
จัดทีเด็ด 3 หุ้นในกระแส เตรียมเด้งรับมาตรการกระตุ้นเศรษฐกิจ
22 พ.ย. 2559

บล.เคจีไอ (ประเทศไทย) ระบุในบทวิเคราะห์ (22 พ.ย.) คาด SET วันอังคารปรับขึ้น ฟันด์โฟลว์อาจชะลอไหลออก อีกทั้งราคาน้ำมันพุ่งแรงหนุนหุ้นพลังงาน มองว่าต่างชาติจะขายสุทธิน้อยลงในระยะสั้น ขณะที่หุ้นน้ำมันน่าจะโดดเด่นตามราคาน้ำมันสหรัฐฯ +6% ด้วยความคาดหวังต่อมาตรการลดปริมาณผลิตในการประชุมโอเปกวันที่ 30 พ.ย. นี้
ด้านปัจจัยภายใน ความคาดหวังต่อมาตรการกระตุ้นการใช้จ่ายช่วงปลายปียังหนุนหุ้นกลุ่มที่เกี่ยวข้อง (ดูรายละเอียดในส่วนถัดไป) ขณะที่แรงซื้อจากฝั่งสถาบันในประเทศในช่วงฤดูซื้อกองทุน LTF จะสร้างเสถียรภาพให้กับ SET โดยหากอิงสถิติย้อนหลัง 10 ปี สถาบันฯ ซื้อสุทธิใน พ.ย. เฉลี่ย 9.0 พันล้านบาท (จากต้นเดือน พ.ย. 2559 สถาบันฯ ซื้อสุทธิไปแล้ว 5.1 พันล้านบาท) 
 
หุ้นในกระแส
หุ้นรับนโยบายกระตุ้นเศรษฐกิจปลายปี คาดกระทรวงการคลังนำนโยบายกระตุ้นเศรษฐกิจ เสนอ ครม. เร็วๆนี้ เพื่อกระตุ้นเศรษฐกิจไตรมาส 4/59 หลัง GDP ไตรมาส 3/59 เริ่มชะลอ โดยคาดจะเน้นไปที่มาตรการท่องเที่ยวในประเทศ และการซื้อสินค้า+บริการ
1) บริษัท การบินไทย จำกัด (มหาชน) หรือ THAI* (เป้าสูงสุด Consensus 34 บาท) 1) คาดนโยบายกระตุ้นการท่องเที่ยวปลายปีนี้ – ต้นปีหน้า จะช่วยกระตุ้น Cabin factor ให้ทรงตัวในระดับที่สามารถทำกำไรได้ดีใน High season นี้ (ต.ค.59 = 71% ดีขึ้นจาก 70.6% ในเดือน ต.ค.58) 2) คาดราคาน้ำมันอยู่ในระดับที่เหมาะสม (?50 ดอลลาร์สหรัฐฯ/บาร์เรล) จะเป็นปัจจัยหนุนผลประกอบการ 3) ประเมินแนวรับ 24 บาท แนวต้าน 25.5 บาท และเป้าหมายระยะกลางที่ 28 – 29 บาท
2) บริษัท คอมเซเว่น จำกัด (มหาชน) หรือ COM7* (เป้าสูงสุด Consensus 15 บาท) 1) ประเมินมีโอกาสจะนำมาตรการซื้อสินค้าและบริการ ลดหย่อนภาษี (เช่นในปี 2558) มาใช้อีกครั้ง ซึ่งจะช่วยหนุนยอดขายสินค้าของ COM7 ซึ่งเน้นกลุ่มลูกค้าที่ระดับกลาง-บน เสียภาษีเงินได้บุคคลธรรมดา 2) ประเมินแนวรับ 12.8 บาท แนวต้านแรก 13.1 บาท (แนวต้านเทรนไลน์ราย 60 นาที) หากผ่านแนวต้านได้มีโอกาสทดสอบแนวต้านถัดไปที่ 13.7 บาท และ 14.5 บาท ตามลำดับ
3) บริษัท สยามเวลเนสกรุ๊ป จำกัด (มหาชน) หรือ SPA (เป้าสูงสุด Consensus 14.7 บาท) 1) ประเมินมีโอกาสจะนำมาตรการซื้อสินค้าและบริการ ลดหย่อนภาษี (เช่นในปี 2558) มาใช้อีกครั้ง ซึ่งจะช่วยหนุนยอดขายของ SPA เช่น การซื้อ Package สปา และรวมถึงการกระตุ้นการท่องเที่ยวจะช่วยเพิ่มยอดในสาขาต่างจังหวัด (กลุ่มลูกค้าของ SPA เป็นกลุ่มลูกค้าระดับกลาง – บน เสียภาษีเงินได้บุคคลธรรมดา) 2) ประเมินวานนี้ดีดพ้นแนวต้าน 12.8 บาทได้ มีโอกาสปรับขึ้นทดสอบแนวต้านถัดไปที่ 13.7 บาท และ 14.5 บาท ตามลำดับ แนวรับ 12.8 บาท